समाज मे तेजी से बदलती मान्यताएं, रूचियों में आये परिवर्तन तथा बाजार में अंगड़ाई लेती रोजगार की सम्भावनाओं ने युवावर्ग के लिए विकल्पों का अंबार लगा दिया हैं। फैशन डिजाइनिंग एक ऐसा ही क्षेत्र है जहां कैरियर के लिए अपार गुंजाइश मौजूद है। आज फैशन के क्षेत्रों में अपार पैसे और गलैमर के कारण न केवल युवतियां बल्कि युवकों का भी रूझान फैशन डिजाइनिंग की तरफ बढ़ रहा है। अगर देखा जाए तो फैशन डिजाइनिंग आज के युवावर्ग की मांग है आज हमारे देश भारत में एक से बढ़कर एक डिजाइन के वस्त्र तैयार किए जाते हैं जिनकी विदेशों में बहुत ज्यादा मांग हैं हमारे देश भारत से पारंपरिक वस्त्रों का निर्यात सबसे ज्यादा किया जाता है।